open-index/open-wikipedia-markdown huggingface dataset:
Annwn

**Annwn** on Walesin kelttiläisessä mytologiassa manalan kuningaskunta, jonka kuningas on Arawn. Kelttien taruissa toistuu aihe, jossa tuonpuoleiset hallitsijat värväävät kuolevaisen avukseen. Myös Arawn tarvitsi kuolevaisen apua taistelussa vihollistaan Hafgania vastaan. Kerrotaan, että Dyfedin ruhtinas Pwyll ja Arawn kohtasivat metsällä ja joutuivat kiistaan uroshirvestä. Ratkaistakseen riidan he sopivat, että Pwyll auttaisi Arawnia pääsemään eroon kilpailijastaan. He vaihtoivat vuodeksi hahmoa ja kuninkuuksia. Ollessaan Annwnissa Arawnin hahmossa Pwyll vastusti kiusausta maata Arawnin kauniin vaimon kanssa, ja kun vuosi oli umpeutumassa Pwyll kohtasi Hafganin Arawnin ohjeiden mukaan ja tappoi Hafganin yhdellä iskulla. Pwyll ja Arawn tapasivat sovitussa paikassa, palasivat oikeisiin hahmoihinsa ja lähtivät kukin omaan valtakuntaansa. Pwyllin lojaalius Arawnia kohtaan lujitti hallitsijoiden suhdetta, ja he vaihtoivat usein lahjoja. Arawn muun muassa lähetti ensimmäiset siat Dyfediin. Seikkailun johdosta Pwyll sai arvonimen "Pwyll Annwnin johtaja".

Annwn esiintyy useissa varhaisissa Walesin taruissa. Eräässä tarinassa Annwnin kuninkaantytär joutuu peseytymään koskessa, kunnes saa kristityn siittämän pojan. Kuninkaantytär vapautuu loitsusta, kun Urien Rheged viettelee hänet. Toisessa tarussa kerrotaan, kuinka kuningas Arthurin miehet varastavat Annwnista jalokivin koristellun Annwnin valtiaan taikapadan. Ryöstöretki tulee kuitenkin kalliiksi Arthurille, sillä matkalle lähti kolme laivaa täynnä urheita miehiä, mutta vain seitsemän heistä palasi elävänä.

Cwn Annwn eli "Annwnin hurtat" olivat kuoleman enteitä, aavekoiria, jotka saapuivat öisin ja ennustivat kuolemaa. Ne olivat pieniä, laikukkaita ja harmaan punertavia, ja niitä piti kahlehihnassa tumma sarvipäinen hahmo. Hurtat lähetettiin Annwnista etsimään ruumiita ja ihmisten sieluja.

## Lähteet
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet
Nicklas Maripuu

**Nicklas Maripuu** (s. 2. maaliskuuta 1992 Tukholma, Ruotsi) on ruotsalainen jalkapalloilija, joka edustaa IFK Haningea. Hän on pelipaikaltaan keskikenttäpelaaja. 

## Lähteet

## Aiheesta muualla
Erwin Ortner

**Erwin Ortner** (s. 15. joulukuuta 1947 Wien) on itävaltalainen kuoronjohtaja. Hän lauloi lapsena Wienin poikakuorossa () Ferdinand Grossmannin johdolla. Hän opiskeli Wienin Musiikin ja esittävien taiteiden yliopistossa musiikkipedagogiikkaa, hengellistä musiikkia ja orkesterinjohtoa Hans Swarowskyn sekä kuoronjohtoa Hans Gillesbergerin johdolla.

Ortnerista tuli vuonna 1980 Musiikin ja esittävien taiteiden yliopiston professori ja vuonna 1996 rehtori. Hän perusti Arnold Schönberg -kuoron ja toimi vuosina 1983–1995 Wienin radion kuoron taiteellisena johtajana.

## Lähteet
Chen Li (diplomaatti)

**Chen Li** (s. kesäkuu 1968) on kiinalainen diplomaatti. Hän on koulutukseltaan taloustieteen maisteri.

Chen nimitettiin Kiinan suurlähettilääksi Suomeen vuonna 2016. Tätä ennen hän oli toiminut diplomaattitehtävissä Jugoslaviassa, Sloveniassa, Kroatiassa ja Yhdistyneessä kuningaskunnassa. Hän on myös toiminut muun muassa Kiinan kommunistisen puolueen keskuskomitean ulkoasiainjohtokunnan pääsihteerinä. Hän on naimisissa, ja hänellä on tytär.

## Lähteet
Pavel Kuznetsov

**Pavel Kuznetsov** (; s. 10. elokuuta 1958) on venäläinen diplomaatti. Hänet nimitettiin 14. elokuuta 2017 maansa suurlähettilääksi Suomeen. Kuznetsov on aiemmin työskennellyt Venäjän ulkoasiainministeriössä ja edustustoissa ulkomailla; Neuvostoliiton/Venäjän Suomen-suurlähetystöissä hän on aiemmin ollut tehtävissä vuosina 1980–1985 ja 1991–1996.

Kuznetsov on valmistunut Neuvostoliiton ulkoasianministeriön kansainvälisten suhteiden korkeakoulusta Moskovassa vuonna 1980. Hän on naimisissa, ja hänellä on lapsi.

Kuznetsov varoitti lokakuussa 2017 Venäjän vastatoimista, mikäli Suomi liittyisi Naton jäsenmaaksi.

## Kunnianosoitukset

*  Ystävyyden kunniamerkki (Venäjä, 2017)

## Lähteet
Healey Willan

**James Healey Willan** (12. lokakuuta 1880 Balham, Lontoo – 16. helmikuuta 1968 Toronto) oli kanadalainen säveltäjä, urkuri, kuoronjohtaja ja pedagogi. Hän oli vaikutusvaltainen hahmo kanadalaisissa musiikkipiireissä yli puolen vuosisadan ajan. Hän asui Kanadassa vuodesta 1913, jolloin hän aloitti opettamisen Toronton konservatoriossa. Siellä hän työskenteli vuoteen 1936 saakka, minkä jälkeen hän opetti Toronton yliopistossa (1937–1950). 

Vuodesta 1921 kuolemaansa saakka Willan toimi St Mary Magdalene -anglikaanikirkon urkurina ja kuoromestarina. Hänen sävellystuotantoonsa vaikuttivat muiden muassa anglokatolinen liturgia sekä Johannes Brahmsin ja Richard Wagnerin rikas romanttisuus. Hänen sävellystensä joukossa on oopperoita, sinfonioita, konserttoja sekä musiikkia yhtyeelle, pianolle, uruille ja soololauluäänelle. Kaikkiaan tuotanto kattaa noin 800 teosta, joista eräitä ovat *Introduction, Passacaglia and Fugue* (1916) uruille, *Apostrophe to the Heavenly Hosts* (1921) a cappella -kuorolle ja useammin esitetyt liturgiset sävellykset.

Willanin motettien, messujen ja urkuteosten levytykset lukeutuvat 1990-luvun lopun myydyimpien klassisten CD-levyjen joukkoon. Willan sai vuonna 1967 ylennyksen Kanadan ritarikunnan *Companioniksi*. Parhaan amatöörikuoron Healey Willan -palkinto jaetaan hänen kunniakseen, ja hänen mukaansa on nimetty myös vuonna 2005 perustettu naiskuoro Healey Willan Singers of Toronto.

## Lähteet
Juha Ahlgren

**Juha Ahlgren** (s. 5. elokuuta 1966 Pori) on suomalainen malli, muusikko ja näyttelijä, joka tunnetaan vuoden 1991 Mr. Finland -kilpailun voittajana. Voittonsa johdosta Ahlgren nousi valtakunnalliseksi superjulkkikseksi, joka kiersi muutaman vuoden ajan ympäri Suomea muun muassa mallin, juontajan ja laulajan tehtävissä. Lisäksi hän esiintyi lukuisissa televisio-ohjelmissa. 

Ahlgren on kirjoittanut ylioppilaaksi Porin lyseosta ja opiskellut sen jälkeen Porin kauppaoppilaitoksessa ja Turun yliopiston alaisessa Porin yliopistokeskuksessa. Ahlgren aloitti mallinuransa vuonna 1986 *[[Suosikki]]*-lehden päätoimittajan Jyrki Hämäläisen löydettyä hänet Köyliön Lallintalolta. Seuraavien vuosien aikana Ahlgren voitti lukuisia mallikilpailuja eri puolilla Suomea. Vuonna 1991 Ahlgren voitti tuolloin suosionsa huipulla olleen Mr. Finland -kilpailun, jonka televisioitua finaalia seurasi 1,3 miljoonaa katsojaa. Mr. Finland -kilpailun järjestäjä Timo Salmesmaa on kuvannut Ahlgrenia sen menestyneimmäksi voittajaksi. Vuonna 1997 Ahlgren vetäytyi julkisuudesta ja muutti samalla takaisin kotikaupunkiinsa Poriin. 1990-luvun lopulla Ahlgren oli mukana useissa Porin teatterin tuotannoissa. Hän on myös yksi vuonna 2002 toimintansa aloittaneen Satakunnan sarjakuvaseuran perustajista. Luontoharrastajana tunnettu Ahlgren on ollut Greenpeacen jäsen, ja vuonna 1995 hän oli Luonnonlain puolueen ehdokkaana eduskuntavaaleissa. 

Muusikkona Ahlgren kiersi 1990-luvulla muun muassa Tanja Karpelan kihlattuna tunnetuksi tulleen Simon Kraitisin kanssa ja julkaisi muutaman singlen. Vuonna 1992 ilmestynyt *Puutarha* on käännös italialaisen Roberto Zanettin hitistä *Don't Cry Tonight*. Vuonna 2018 kappale pääsi mukaan Svart Recordsin kokoelmalle, jolla esitellään 1970–1990-lukujen suomalaista diskomusiikkia. Musiikkitutkija Mikko Mattlarin mukaan se on yksi parhaita yrityksiä tehdä italodiscoa Suomessa. Singlen B-puolella on kappale *Eläinten vallankumous*, joka on käännös Orchestral Manoeuvres in the Dark -yhtyeen hitistä *Souvenir*.                                              Juha Ahlgren on parodian kohteena huumoriryhmä Lapinlahden lintujen Kuudesti laukeava- tuotantokauden sketsissä nimeltään Vuoden mies.  

Ahlgren on ilmaissut itseään vuosien varrella monipuolisesti eri taiteen muodoissa, kuten kuvataiteessa, kirjoittamalla tekstejä ja jopa näyttelemällä. Samanaikaisesti hän on rakentanut perheen ja saavuttanut kandidaatin tutkinnon yliopistossa.

## Lähteet
Margus Laidre

**Margus Laidre** (s. 18. syyskuuta 1959 Tartto) on virolainen diplomaatti. Hänet nimitettiin maansa suurlähettilääksi Suomessa vuonna 2014. 

Laidre valmistui vuonna 1982 Tarton yliopiston historian laitokselta, ja hän on toiminut tutkijatohtorina muun muassa samaisessa opinahjossa. Vuonna 1991 hän sai nimityksen suurlähettilääksi Ruotsiin, vuonna 1996 Saksaan, vuonna 2006 Yhdistyneeseen kuningaskuntaan ja vuonna 2014 Suomeen. Vuonna 2010 hänet nimitettiin Viron presidentin ulkopoliittiseksi neuvonantajaksi.

## Lähteet
Anatoli Vedernikov

**Anatoli** ("Tolja") **Ivanovitš Vedernikov** (; 1920 Harbin – 1993 Moskova) oli venäläinen pianisti. Hän pääsi vuonna 1936 Heinrich Neuhausin luokalle Moskovan konservatorioon ja valmistui sieltä vuonna 1947. Hän piti ensimmäisen soolokonserttinsa Moskovassa 1942. Hän esiintyi usein yhdessä hyvän ystävänsä Sviatoslav Richterin kanssa; kaksikon yhteiseen ohjelmistoon kuului 1940–1950-luvuilla muun muassa Johann Sebastian Bachin, Frédéric Chopinin ja Franz Lisztin teoksia. 

Vedernikov oli ensimmäinen Venäjällä Prokofjevin neljännen pianokonserton esittänyt pianisti. Hän myös soitti Dmitri Šostakovitšin *[[24 preludia ja fuugaa]]* -teoksen osat 1 ja 24 ensimmäisenä säveltäjän itsensä jälkeen. Pedagogisella urallaan Vedernikov toimi muun muassa professorina Moskovan konservatoriossa vuodesta 1985.

## Lähteet
Geeta Pasi

**Geeta Pasi** (s. 1962) on yhdysvaltalainen diplomaatti. Hänestä tuli maansa suurlähettiläs Tšadissa 9. syyskuuta 2016. Tätä ennen hän oli toiminut muun muassa suurlähettiläänä Djiboutissa vuosina 2011–2014.

Pasi aloitti uransa ulkomaanlähetystöissä vuonna 1988. Hän on palvellut Tšadin ja Djiboutin lisäksi myös Saksassa, Bangladeshissä, Romaniassa, Intiassa, Kamerunissa ja Ghanassa. Hän on kotoisin New Yorkin osavaltiosta ja valmistui kandidaatiksi Duken yliopistosta vuonna 1984 sekä maisteriksi ranskan opinnoissa New Yorkin yliopistosta vuonna 1986. Englannin ohella Pasi osaa ranskan, hindin, romanian ja saksan kieliä.

## Lähteet
Luukka

**Luukka** on muun muassa seuraavien henkilöiden sukunimi:

* Eemil Luukka (1892–1970), suomalainen Maalaisliiton kansanedustaja ja ministeri
* Maria Luukka (1800-luvulla), inkeriläinen runonlaulaja
* Minna-Riitta Luukka (s. 1960), suomalainen kielitieteilijä ja professori
* Panu Luukka, suomalainen yrityskulttuurimuotoilija, tietokirjailija ja yrittäjä
* Viljo Luukka (1925–2005), suomalainen vuorineuvos ja ministeri.

## Katso myös
* Luukko
Tapio Leskinen

**Veikko Tapio Leskinen** (s. 11. syyskuuta 1945 Helsinki) on suomalainen eläkkeellä oleva juristi, joka toimi Valtiontalouden tarkastusviraston pääjohtajana.

Tapio Leskinen syntyi opettaja Veikko Leskisen ja Taimi Tuomisen perheeseen. Hänen puolisonsa vuosina 1970–2022 oli farmaseutti Etel Elisabeth Valjakka. Leskinen tuli ylioppilaaksi 1965 ja valmistui oikeustieteen kandidaatiksi Helsingin yliopistosta 1969. Hän oli valtiovarainministeriön esittelijä 1970–1973, nuorempi hallitussihteeri 1973–1979, vanhempi hallitussihteeri 1979–1982 ja hallitusneuvos 1982–1992. Valtiontalouden tarkastusviraston pääjohtajaksi  hänet nimitettiin 1992. Leskinen ei hakenut enää pääjohtajaksi vuonna 2006. Häntä seurasi tehtävässä Tuomas Pöysti. Hän työskenteli kuitenkin viraston palveluksessa vielä ennen eläköitymistään.

Sampo-konsernin entinen pääjohtaja Jouko K. Leskinen on Tapio Leskisen isoveli.

## Lähteet
Otepään kunta

**Otepään kunta** sijaitsee Etelä-Virossa Valgamaan maakunnassa.

## Sijainti
Kunta sijaitsee nelisenkymmentä kilometriä Tartosta lounaaseen rajoittuen pohjoisessa Elvan, Nõon ja Kambjan kuntiin, idässä Kanepiin, etelässä Antslaan ja Valgaan sekä lännessä Tõrvaan..

## Hallinto
Otepään kunta muodostettiin vuoden 2017 kuntauudistuksessa yhdistämällä vanha Otepään kunta ja Sangasten kunta sekä iso osa Paluperan ja Pukan kunnista. Kunnassa on 6&nbsp;637 asukasta (1.1.2018).

Kunta muodostuu Otepään epäitsenäisestä kaupungista, Pukan ja Sangasten pienkauppaloista (alevik) sekä 52 kylästä (küla). Kunnan keskuspaikka on Otepää.

## Urheilu
Otepään kaupungin kaakkoispuolella Nüplin kylässä on talviurheilukeskus, joka tunnetaan kansainvälisen hiihdon maailmancupin osakilpailuistaan.

Otepäässä sijaitsee kaksi laskettelukeskusta, Kuutsemäe (8 rinnettä) ja Väike-Munamäe (4 rinnettä). 

## Talous
Otepään kaupungissa on UPM-Kymmene Oyj:n vaneritehdas.

## Liikenne
Valtatie 3 ja rautatie Pärnusta Valgaan kulkevat Otepään kautta.

## Lähteet

## Aiheesta muualla
Valgan kunta

**Valgan kunta** sijaitsee Etelä-Virossa Valgamaan maakunnassa.

## Sijainti
Kunta rajoittuu etelässä Latvian Valkaan, lännessä Tõrvaan, pohjoisessa Otepäähän sekä idässä Antslaan ja Rõugeen.

## Hallinto
Valgan kunta muodostettiin vuoden 2017 kuntauudistuksessa yhdistämällä Valgan kaupunki sekä Karulan, Tahevan, Tõllisten ja Õrun kunnat. Kunnassa on 16&nbsp;664 asukasta (1.1.2018).

Kunta muodostuu Valgan epäitsenäisestä kaupungista, Laatren, Tsirguliinan ja Õrun pienkauppaloista (alevik) sekä 52 kylästä (küla). Kunnan keskuspaikka on Valga.

## Liikenne
Valtatie 3 kohti Tarttoa ja valtatie 6 Pärnuun alkavat Valgasta. Kaupungista on rautatieyhteys pohjoiseen Tarttoon, itään Koidulaan ja Latvian Riikaan.

## Lähteet

## Aiheesta muualla
Pentti Levo

**Pentti Juhani Levo** (28. toukokuuta 1942 Helsinki – 7. kesäkuuta 2002 Helsinki) oli pitkäaikainen ammattiyhdistysaktiivi, joka toimi Suomen Kirjatyöntekijäin Liiton puheenjohtajana. 

Pentti Levo syntyi puuseppä Elias Levon ja Saimi Toivosen perheeseen. Hän oli Weilin+Göösin kirjansitoja 1958–1966, Suomen Kirjatyöntekijäin Liiton toimitsija 1966–1973, sihteeri 1966–1973 ja puheenjohtaja vuodesta 1981.  Levo oli pitkäaikaisimpia SAK:n liittopuheenjohtajia, joka jäi eläkkeelle vuonna 2002 vasta juuri ennen menehtymistään vaikeaan sairauteen. Ammattiyhdistysuransa hän aloitti Weilin+Göösin kirjatyöntekijöiden pääluottamusmiehenä jo vuonna 1964. Levo oli myös ansioitunut kirjansitoja, joka osallistui moniin alansa kilpailuihin ja sai niissä useita palkintosijoja.

## Lähteet
Kyproksen kapina 1931

**Kyproksen kapina** eli **lokakuun tapahtumat** () oli siirtomaavallan vastainen kapina Kyproksella, silloisessa Ison-Britannian siirtomaassa vuonna 1931. Se sai alkunsa 21. lokakuuta ja kesti marraskuun alkupuolelle. Kapina oli kyproksenkreikkalaisten nationalistien johtama. Nämä nationalistit kannattivat Kyproksen liittämistä Kreikkaan eli énosista. Kapinan kukistumista seurasi Ison-Britannian sortoaika Kyproksella, joka kesti toisen maailmansodan alkuun asti.

## Konflikti

Kyproksen brittiläinen kuvernööri Ronald Storrs ei syyskuussa 1931 hyväksynyt lainsäädännöllisen neuvoston päätöstä verojen nousun pysäyttämisestä. Kyproksenkreikkalaiset sotilaspoliisit reagoivat lähtemällä asemistaan. 18 lokakuuta Kitionin arkkipiispa Nikodemos kannusti kyproksenkreikkalaisia tottelemattomuuteen, kunnes heidän vaatimuksensa  Kyproksen liittämisestä Kreikkaan  toteutettaisiin. 21. lokakuuta  kyproksenkreikkalaista, enimmäkseen opiskelijoita, pappeja ja merkittäviä kaupunkilaisia, kokoontui Nikosian kaduille huudelleen énosista kannattavia iskulauseita. Väkijoukko piiritti hallituksen taloa, ja kolmen tunnin kivien heittelyn jälkeen rakennus sytytettiin palamaan. Paikallinen poliisi hajotti mellakkajoukkoa. Samaan aikaa Britannian lippuja revittiin alas yleisiltä paikoilta ympäri maata ja ne korvattiin usein Kreikan lipuilla. Järjestys palautettiin marraskuun alussa. Britit syyttivät Aléxis Kýrouta, Kreikan Nikosian konsulia, kapinan lietsomisesta. 7 mellakoijaa kuoli, 30 haavoittui, 10 karkotettiin maasta, ja  sai rangaistuksen.

## Lähteet

* 
* 
* 
*
Psuennes I

**Psuennes I tai Psusennes I** (kreikaksi Ψουσέννης) oli Egyptin 21. dynastian kolmas faarao. Hän hallitsi Egyptiä Tanisin kaupungista vuosina 1047–1001 eaa. tai 1039–991 eaa. kuolemaansa saakka. Psuennes on kreikkalainen versio hänen egyptinkielisestä nimestään, joka on Pasibkhanu tai Hor-Pasebakhaenniut. Hänen vanhempansa olivat Pinedjem I ja Henuttawy.

Hän meni naimisiin siskonsa Mutnedjmetin kanssa.

## Lähteet

## Aiheesta muualla
* Crystalinks: Twenty First Dynasty of Egypt
Giacomo Maraldi

**Giacomo Filippo Maraldi** (21. elokuuta 1665 – 1. joulukuuta 1729) oli ranskalais-italialainen tähtitieteilijä ja matemaatikko. Hän syntyi Perinaldossa (moderni Liguria), hän on Giovanni Cassinin veljenpoika, ja työskenteli suurimman osan elämästään Pariisin observatoriossa (1687–1718). Hän on myöskin Jean-Dominique Maraldin setä. Hän tutki Marsin kuita ja teki havaintoja komeetoista vuonna 1699 I C/1699 D1, vuonna 1702 C/1702 H1, vuonna 1706 C/1706 F1, vuonna 1707 1707 W1, vuonna 1723 C/1723 T1 ja vuonna 1729 C/1729 P1 sekä laski niiden kiertoradat.

## Lähteet

## Aiheesta muualla
*
Tõrvan kunta

**Tõrvan kunta** sijaitsee Etelä-Virossa Valgamaan maakunnassa.

## Sijainti
Kunta rajoittuu etelässä Latviaan, lännessä Mulgiin, pohjoisessa Viljandiin sekä idässä Elvaan, Otepäähän ja Valgaan.

## Hallinto
Tõrvan kunta muodostettiin vuoden 2017 kuntauudistuksessa yhdistämällä Tõrvan kaupunki, Helmen, Hummulin ja Põdralan kunnat sekä yksi Pukan kunnan kylä. Kunnassa on 6&nbsp;270 asukasta (1.1.2018).

Kunta muodostuu Tõrvan epäitsenäisestä kaupungista, Helmen ja Hummulin pienkauppaloista (alevik) sekä 37 kylästä (küla). Kunnan keskuspaikka on Tõrva.

## Liikenne
Tõrvan kautta kulkevat valtatiet 3 ja 6.

## Lähteet

## Aiheesta muualla
Louden Up Now

**Louden Up Now** on !!!-yhtyeen toinen studioalbumi, joka julkaistiin 8. kesäkuuta 2004. Albumi sai enimmäkseen positiivisia arvosteluja kriitikoilta.

Albumille sisällytettiin myös vuoden 2003 single ”Me and Giuliani Down by the Schoolyard”.

## Kappaleet
#
#
#
#
#
#
#
#
#
#

## Arvostelut
* AllMusic: 

## Lähteet
Bram Beekman

**Bram Beekman** (5. marraskuuta 1949 Vlissingen – 30. maaliskuuta 2016 Middelburg) oli alankomaalainen urkuri ja säveltäjä. Hän opiskeli vuosina 1967–1972 urkujensoittoa Louis Toeboschin johdolla Fontys-taidekorkeakoulussa eli Brabantin konservatoriossa. Saatuaan useita diplomeita, kuten solistidiplomin *cum laude* -arvosanoin, hän jatkoi opiskelua Anton Heillerin johdolla Wienissä. 

Beekman levytti kaikki Johann Sebastian Bachin ja César Franckin urkuteokset. Hän myös itse sävelsi lukuisia teoksia uruille, kuorolle ja orkesterille. Vuosina 1980–2012 hän toimi urkujensoiton professorina Brabantin konservatoriossa, ja vuodesta 1997 hän oli Oostkerkin urkuri Middelburgissa. Hänestä tuli Orania-Nassaun ritarikunnan ritari vuonna 2014. Sairastettuaan syyskuusta 2015 Beekman kuoli 66-vuotiaana vuonna 2016.

## Lähteet
N’Tjiba

**N’Tjiba** on maalaiskunta Koulikoron alueen Katin piirissä Malissa. Sen keskuskylä Faladié sijaitsee 80 kilometriä Katista luoteeseen. Kunnassa on 21&nbsp;800 ja keskuskylässä 3&nbsp;700 asukasta (vuonna 2009).

N’Tjiban kunnan pinta-ala on 808 neliökilometriä. Se rajoittuu pohjoisessa Katin piirin Dabanin, idässä Diédougoun, etelässä Bossofalan, koillisessa Kolokanin piirin Guihoyon ja lännessä Kayesin alueen Kitan piirin Kotouban ja Kassaron kuntiin. Alue on pinnanmuodostukseltaan enimmäkseen tasankoa. Länsirajalla virtaa Baouléjoki. Seutu kuuluu Sudanin vyöhykkeeseen. Kasvillisuus on metsäsavannia.

Kuntaan kuuluu 18 kylää. Asukkaat ovat etupäässä bambaroita. Lisäksi on fulbeja, dogoneja, soninkeja, maureja ja moseja. Uskontoja ovat islam, kristinusko ja animismi.

Seudun pääelinkeinot ovat maanviljely ja karjanhoito. Lisäksi harjoitetaan pienimuotoista kaupankäyntiä. Faladiéssa pidetään viikoittaiset markkinat. Matkailijoita houkuttelee Boucle du Baoulén biosfäärialue.

## Lähteet
Cian

**Cian** on Irlannin kelttiläisessä mytologiassa lääkintätaidon jumalan Dian-Cechtin poika ja Lughin isä. 

Oli ennustettu, että yksisilmäisen kuoleman jumalan ja fomorien kuninkaan Balorin surmaisi hänen oma tyttärenpoikansa. Balor lukitsi ainoan tyttärensä Ethlinnin kristallitorniin estääkseen ennustusta käymästä toteen. Cian pääsi kuitenkin Ethlinnin luo naiseksi pukeutuneena. Ethlinn tuli raskaaksi, ja sittemmin heidän poikansa Lugh surmasi Balorin Magh Tuireadhin toisessa taistelussa.

Cianin puolestaan tappoivat jumalatar Brigitin puolison Tuirennin kolme poikaa. Kun Cian näki vihollistensa lähestyvän, hän muutti itsensä villisiaksi. Tuirennin pojat kuitenkin huomasivat lumotun eläimen, muuttivat itsensä koiriksi ja aloittivat takaa-ajon. He eivät kuitenkaan saaneet villisikaa kiinni ja palasivat takaisin ihmishahmoonsa ja kivittivät Cianin kuoliaaksi. Rangaistukseksi Lugh määräsi Tuirennin pojille joukon vaarallisia tehtäviä.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet
Myth Takes

**Myth Takes** on !!!-yhtyeen kolmas studioalbumi, joka julkaistiin 5. maaliskuuta 2007. Se äänitettiin Nashvillessa, Tennesseessa. Varhaisissa rajoitetuissa painoksissa tuli mukana toinen levy joka sisälsi kolme remixiä.

## Kappaleet
#
#
#
#
#
#
#
#
#
#

## Arvostelut
* Metacritic: 76/100

## Lähteet
Propaaniditioli

**Propaaniditioli** on tioleihin kuuluva orgaaninen yhdiste. Yhdistettä käytetään orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa propaaniditioli on väritöntä nestettä. Yhdisteellä on voimakas paha haju. Se hapettuu tioeettereiksi ilman vaikutuksesta. Propaaniditioli liukenee vähäisessä määrin veteen ja hyvin useisiin orgaanisiin liuottimiin esimerkiksi etanoliin, dietyylieetteriin, kloroformiin ja bentseeniin.

Propaaniditiolia valmistetaan hydrolysoimalla 1,3-propyleenidi-isotiuroniumkloridia, jota saadaan 1,3-diklooripropaanin ja tiourean välisellä reaktiolla. Propaaniditiolia käytetään erityisesti karbonyyliyhdisteiden suojaukseen tioasetaalina. Tällöin muodostuu niin kutsuttu 1,3-ditiaaniryhmäå. Yhdistettä voidaan myös käyttää pelkistämään karbonyyliryhmiä alkeeneiksi ja atsideja amiineiksi.

## Lähteet
Ethlinn

**Ethlinn** tai **Ethniu** on Irlannin kelttiläisessä mytologiassa kuoleman jumala Balorin tytär ja Lughin äiti. 

Oli ennustettu, että Balorin surmaisi hänen oma tyttärenpoikansa. Balor lukitsi Ethlinnin kristallitorniin estääkseen ennustusta käymästä toteen. Cian, jonka taikalehmän Balor oli varastanut, sai kuitenkin kostettua pujahtamalla torniin naiseksi pukeutuneena ja viettelemällä Ethlinnin. Ethlinn synnytti kolme poikaa, joista kaksi Balor hukutti, mutta kolmas eli Lugh pakeni ja surmasi Balorin myöhemmin Magh Tuireadhin toisessa taistelussa.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet
Strange Weather, Isn’t It?

**Strange Weather, Isn’t It?** on !!!-yhtyeen neljäs studioalbumi, joka julkaistiin 24. elokuuta 2010. Albumin ensimmäinen single, ”AM/FM” julkaistiin ilmaislatauksena yhtyeen nettisivulla sekä myöhemmin rajoitettuna vinyylipainoksena 13. heinäkuuta 2010.

## Kappaleet
#
#
#
#
#
#
#
#
#

## Arvostelut
* AllMusic: 

## Lähteet
Out Hud

**Out Hud** oli elektroninen yhtye joka muodostettiin vuonna 1996 San Franciscon lahden ympäristössä, Kaliforniassa. Yhtye koostui kitaristi Nic Offerista, basisti Tyler Popeista, sellisti Molly Schnickistä, laulaja/rumpali Phyllis Forbesistä ja miksaaja Justin Van Der Volgenista. Pope, Offer ja Van Der Volgen ovat myös jäsenia samanlaisessa yhtyeessä !!!. Heidän ensimmäinen albumi, *S.T.R.E.E.T.D.A.D.* oli instrumentaalinen. Toisessa albumissa, *Let Us Never Speak Of It Again*, ryhmä lisäsi laulua musiikkiin.
Tarpeisto

**Tarpeisto** on teatterin esityksissä tarvittava kokoelma näyttelijöiden käyttämiä pienesineitä eli *rekvisiittaa*, kuten astioita, ruokia ja juomia, matkalaukkuja, silmälaseja jne. Tarpeistosta huolehtii *tarpeistonhoitaja*, joka vastaa teatterin *tarpeistovarastosta* ja oikeiden tavaroiden viemisestä paikoilleen lavasteisiin tai muuten näyttelijöiden saataville ennen jokaista teatteriesitystä. *Tarpeistonvalmistaja* taas vastaa uusien tarpeistoesineiden tekemisestä tai hankkimisesta uutta näytelmäproduktiota varten. Tehtävät on usein yhdistetty.

Elokuva- ja televisiotuotannossa tarpeistonhoitajaa ja -valmistajaa vastaa lavastustyöryhmän *[[rekvisitööri]]*.

Tarpeistoksi lasketaan kaikki ne esineet, jotka eivät kuulu puvustukseen eivätkä lavastukseen. Näytelmän tapahtuma-aikaan sijoittuvien tavanomaisten käyttöesineiden lisäksi teatteriesityksessä saatetaan tarvita vaikkapa jäätä tai lunta, ruokaa tai juomaa. Alkoholijuomien sijasta näyttämöllä käytetään vettä, mehua tai teetä. Ateriakohtausten kattauksesta vain pieni osa voi olla näyttelijöiden syötävissä olevaa aitoa ruokaa ja loput askarreltu vaahtomuovista, pahvista tms.

Tarpeistonvalmistajan ja -hoitajan työ uuden näytelmäproduktion parissa alkaa näytelmän lukuharjoituksista ja käsikirjoitusta tutkimalla. Työ vaatii yhteistyötä erityisesti lavastajan mutta myös ohjaajan ja puvustajan kanssa. Harvinaisten, esimerkiksi historiallisten käyttöesineiden käytössä tarpeistonvalmistaja tai -hoitaja voi opastaa näyttelijöitä harjoitusvaiheessa.

Tarpeistoon erikoistuvia artesaaneja kouluttaa ainakin Koulutuskeskus Salpaus Lahdessa ja Ammattiopisto Samiedu Savonlinnassa.
 
## Lähteet

## Aiheesta muualla
Jerry Fuchs

**Gerhardt "Jerry" Fuchs** (31. joulukuuta 1974 − 8. marraskuuta 2009) oli yhdysvaltalainen indie rock -rumpali, kirjailija ja graafinen taiteilija. Fuchs oli jäsen bändeissä Turing Machine, The Juan MacLean, !!! ja Maserati. Hän soitti rumpuja livenä MSTRKRFT ja LCD Soundsystem ryhmien kanssa.

## Lähteet
Daban

**Daban** on maalaiskunta ja sen keskuskylä Koulikoron alueen Katin piirissä Malissa. Se sijaitsee 80 kilometriä Katista luoteeseen. Kunnassa on 11&nbsp;200 ja kylässä 2&nbsp;400 asukasta (vuonna 2009).

Dabanin kunnan pinta-ala on 737,36 neliökilometriä. Se rajoittuu etelässä Katin piirin N’Tjiban, pohjoisessa ja idässä Kolokanin piirin Guihoyon ja lännessä Kayesin alueen Kitan piirin Kotouban kuntiin. Länsirajalla virtaa Baouléjoki.

Kuntaan kuuluu kymmenen kylää. Liikenneyhteydet ovat heikot varsinkin sadeaikana. Seudun pääelinkeino on maanviljely. Tärkeimmät viljelykasvit ovat hirssi, durra, maissi, riisi, puuvilla, kenaf ja vihannekset. Lisäksi harjoitetaan karjanhoitoa, kalastusta, keräilyä, käsityöammatteja ja pienimuotoista kaupankäyntiä.

## Lähteet
Nic Offer

**Nic Offer** (s. 1972) on yhdysvaltalainen muusikko. Hänet tunnettaan parhaiten vokalistina dancepunk yhtyeessä !!!, jonka hän auttoi luomaan Sacramentossa, Kaliforniassa vuonna 1996. Offer myöskin soitti bassoa ja kosketinta Out Hud-yhtyeessä vuodesta 1996 vuoteen 2005.

## Lähteet
Lada Largus

**Lada Largus** on Ladan valmistama tila-automalli, joka on uudelleennimetty Dacia Logan MCV.
 

## Lähteet

## Aiheesta muualla
Justin Van Der Volgen

**Justin Van Der Volgen** on yhdysvaltalainen muusikko, joka miksasi Out Hudille vuodesta 1996 vuoteen 2005 ja !!!-yhtyeelle vuodesta 1996 vuoteen 2007.

## Lähteet
Gold Standard Laboratories

**Gold Standard Laboratories** tai **GSL** oli indie-levy-yhtiö, jonka perusti Sonny Kay vuonna 1993 Boulder, Coloradossa. Vuonna 2000 se siirrettiin San Diegoon, Kaliforniaan ja kaksi vuotta myöhemmin Los Angelesiin. 

Yhtiö lakkautettiin lokakuussa 2007.

## Lähteet
Bernard Jean

**Joseph Christian Bernard Jean** (21. syyskuuta 1948 Kénogami, Québec – 1. elokuuta 2017 Montreal) oli kanadalainen oboisti. Hän voitti ensipalkinnon oboensoitossa Québecin musiikkikonservatoriossa (1968) ja ensipalkinnot sekä oboensoitossa että kamarimusiikissa Pariisin konservatoriossa (1970, 1971). Hän suoritti opintoja myös Unkarissa. Hänen opettajiaan olivat Réal Gagnier ja Jacques Simard. Hän voitti vuonna 1966 palkinnon Kanadan musiikkikilpailussa. Vuosina 1966–1968 hän soitti englannintorvea Québecin sinfoniaorkesterissa.

Myöhemmin Jean muun muassa toimi ensioboistina Québecin sinfoniaorkesterissa ja opetti Lavalin yliopistossa, Québecin musiikkikonservatoriossa sekä Trois-Rivièresin konservatoriossa. Hänestä tuli vuonna 1972 Québecin puhallinkvintetin perustajajäsen. Hän teki kokoonpanon kanssa levytyksiä ja lisäksi kiersi Saksassa pianisti Colombe Pelletierin duokumppanina. Urkuri Monique Gendronin kanssa Jean levytti Johann Sebastian Bachin ja Georg Friedrich Händelin sonaatit sekä Bengt Hambraeusin *Variations sur un thème de Gilles Vigneault* -teoksen'' (1988). Hän perusti vuonna 1987 Ensemble St-Louis-de-Francen.

Jeanin johdolla opiskelleisiin lukeutuu Louise Pellerin.

## Lähteet
Metal (täsmennyssivu)

**Metal** saattaa viitata johonkin seuraavista:

* Metallimusiikki
* Metal (albumi), Annihilatorin albumi
* Metal (ohjelmointi), Applen ohjelmointirajapinta
* **, dokumenttielokuva

## Katso myös
* Metalli (täsmennyssivu)
* Heavy metal (täsmennyssivu)
* Kaikki sivut, jotka alkavat sanalla ”Metal”
Touch and Go Records

**Touch and Go Records** on yhdysvaltalainen indie-levy-yhtiö, joka perustettiin Chicagossa, Illinois'ssa vuonna 1981. Levy-yhtiö aloitti toimintansa fanzinenä 1979, mutta siitä muotoutui vuosien aikana levy-yhtiö vaihtoehtorock-musiikille.

## Artistit

* !!!
* All the Saints
* Angry Red Planet
* Arcwelder
* Arsenal
* Bedhead
* Big Black
* Blight
* The Black Heart Procession
* Blonde Redhead
* Brainiac
* Brick Layer Cake
* Butthole Surfers
* Calexico
* Cargo Cult
* Cash Audio
* Chrome
* CocoRosie
* Crystal Antlers
* Jeff Pinkus

* The Delta 72
* Didjits
* Die Kreuzen
* Dirty Three
* Don Caballero
* The Effigies
* Enon
* The Ex
* The Fix
* Flour
* The For Carnation
* Girls Against Boys
* The Jesus Lizard
* Killdozer
* L-Seven 
* Laughing Hyenas
* Lee Harvey Oswald Band
* Man or Astro-man?
* Monorchid
* Naked Raygun

* Necros
* Negative Approach
* The New Year
* New Wet Kojak
* Nina Nastasia
* Nirvana
* No Trend
* Phono-Comb
* P. W. Long
* Pinback
* Polvo
* Quasi
* Rachel's
* Rapeman
* Red Stars Theory
* The Rollins Band 
* Scratch Acid
* Seam
* Shannon Wright

* Shellac
* Silkworm
* Silverfish
* Skull Kontrol
* Slint
* Smiley Arounds
* The Standard
* Storm & Stress
* Supersystem
* Tar
* Ted Leo and the Pharmacists
* Three Mile Pilot
* Sally Timms
* TV on the Radio
* Urge Overkill
* Uzeda
* Violent Apathy
* Virgin Prunes
* Wuhling
* Yeah Yeah Yeahs

## Lähteet
Mutnedjmet

**Mutnedjmet** oli Egyptin 21. dynastian kuningatar. Hän oli naimisissa veljensä Psusennes I kanssa. Hän oli faarao Amenemopen ja prinssi Ankhefemutin äiti. 

Kuva hänestä nuorena löytyy kahden siskonsa kanssa Luxorin temppelistä. Hänen aviomiehensä haudalla Tanisissa hänet on kuvattu kuningattarena.
Jean (sukunimi)

**Jean** on muun muassa seuraavien henkilöiden sukunimi:

## Elokuva ja televisio
* Al Jean (s. 1961), yhdysvaltalainen käsikirjoittaja ja tuottaja
* Cassandra Jean (s. 1986), yhdysvaltalainen näyttelijä ja malli

## Kuvataiteet
* Edmond Aman-Jean (1860–1936), ranskalainen taidemaalari

## Musiikki
* Bernard Jean (1948–2017), kanadalainen oboisti
* Wyclef Jean (s. 1972), yhdysvaltalainen muusikko, musiikin tuottaja ja näyttelijä

## Hallinto ja politiikka
* Fritz Jean, haitilainen taloustieteilijä, poliitikko ja kirjailija
* Michaëlle Jean (s. 1957), Kanadan kenraalikuvernööri 2005–2010

## Urheilu
* Corentin Jean (s. 1995), ranskalainen jalkapalloilija
* Ellie Jean (s. 1997), yhdysvaltalainen jalkapalloilija
* Max Jean (s. 1943), ranskalainen kilpa-ajaja
* Aurore Jéan (s. 1985), ranskalainen maastohiihtäjä.

## Kuvitteellisia henkilöitä

* Lara Jean, samannimisen Jenny Hanin nuortenkirjasarjan päähenkilö.
Nemanja Obradović

**Nemanja Obradović** (, s. 29. toukokuuta 1989 Belgrad, Jugoslavia) serbialainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan hyökkääjä. 

## Lähteet

## Aiheesta muualla
Diédougou (Katin piiri)

**Diédougou** on maalaiskunta Koulikoron alueen Katin piirissä Malissa. Sen keskuskylä Torodo sijaitsee 55 kilometriä Katista luoteeseen. Kunnassa on 10&nbsp;500 ja keskuskylässä 800 asukasta (vuonna 2009).

Diédougoun kunta rajoittuu idässä Katin piirin Yélékébougoun, etelässä Kalifabougoun, Dio-Garen ja Bossofalan, lännessä N’Tjiban ja pohjoisessa Kolokanin piirin Guihoyon, Ouolodon ja Nossombougoun kuntiin.

Kuntaan kuuluu 15 kylää. Asukkaat ovat etupäässä bambaroita, fulbeja, soninkeja, maureja ja mandinkoja. Uskontoja ovat animismi, kristinusko ja islam.

Seudun pääelinkeino on maanviljely. Lisäksi harjoitetaan karjanhoitoa ja kaupankäyntiä sekä hyödynnetään metsiä.

## Lähteet
Ullamaija Kivikuru

**Ullamaija Kivikuru** (s. 7. syyskuuta 1942 Helsinki) on suomalainen toimittaja ja Helsingin yliopiston yhteydessä toimivan Svenska social- och kommunalhögskolanin viestinnän professori (emerita).

Kivikuru kirjoitti ylioppilaaksi vuonna 1961 (Tampereen yhteiskoulu). Hän opiskeli Helsingin yliopistossa, josta valmistui filosofian kandidaatiksi (1966). Hän suoritti viestinnän maisteriopinnot Yhdysvalloissa Wisconsinin yliopistossa (M.Sc., 1971-1972). Sitten hän jatkoi Helsingissä valtiotieteen lisensiaatiksi ja tohtoriksi (VTL 1976, VTT 1985, pääaineenaan viestintä). 

Hän on toiminut journalistina Aamulehdessä (1963–66) ja Viikkosanomissa (1967–70) sekä freelancerina (1972–76). Helsingin yliopistossa hän on oli assistenttina (1976–86), lehtorina (1986–96) ja tutkimuslehtorina (1996–97). Viestinnän professorina hän toimi vuodesta 1997 eläkkeelle jäämiseensä saakka. Kivikurun keskeisiä tutkimusaiheita ovat olleet viestintä, journalistiikka ja kehityskommunikaatio.

Kivikuru on naimisissa professori Kaarle Nordenstrengin kanssa ja heillä on kaksi lasta.

Professori Kivikurulle on myönnetty Suomen Valkoisen Ruusun ritarikunnan I luokan ritarimerkki. Hänet valittiin Vuoden naiseksi 1998.

## Lähteet

## Aiheesta muualla
*Ullamaija Kivikuru. Professor at University of Helsinki  (linkedin.com)
*Ullamaija Kivikuru  (researchgate.net)
Guanahatabeyt

**Guanahatabeyt** olivat Kuuban alkuperäisasukkaita. Eurooppalaisten saapuessa Karibialle guanahatabeyt asuttivat saaren läntistä kolmasosaa tainojen asuttessa saaren muita alueita. Aikalaislähteissä heitä kuvaillaan muita intiaaneja alkukantaisemmiksi ja he eivät esimerkiksi rakentaneet asumuksia tai harjoittaneet maanviljelyä. Guanahatabeyt hävisivät nopeasti eurooppalaisten saapumisen jälkeen.

## Historia
Nykyinen Kuuba asutettiin viimeistään 6&nbsp;000 vuotta sitten Jukatanin niemimaan kautta. Isojen-Antillien esikeraamisen ajan löydöt tunnetaan casimiroidisina Domikaanisen tasavallan Casimiran löytöpaikan mukaan. Casimiroidisella ei viitata niinkään yhtenäiseen kulttuuriin, vaan alueella käytettyihin tietynlaisiin kivityökaluihin. Sittemmin suuren osaa Karibiaa asuttaneita tainoja pidetään tuloksena uusista saladoidisista asukkaista, jotka levisivät Venezuelasta tai Pienten-Antillien kautta 2&nbsp;000–3&nbsp;000 vuotta sitten. Uudet ja vanhat asukkaat olivat nykykäsityksen mukaan vuorovaikutuksessa keskenään ja mahdollisesti jopa sulautuivat toisiinsa. Ajan myötä saladoidiset karibialaiset muodostivat oman taino-kulttuurinsa, joka levisi myös suuriin osaan Kuubaa, Eurooppalaisten saapuessa Karibialle guanahatabeyt asuttivat Kuuban läntisintä kolmannesta, kun taas kaksi kolmasosaa saaresta oli jo tainojen asuttamaa. Guanahatabeyt saattavat edustaa alueen vielä jäljellä ollutta casimiroidista väestöä, josta espanjalaiset käyttivät sittemmin virheellisesti nimeä cibonét tai ciboneyt. Nimi lienee viitannut oikeammin tainojen paikalliseen ryhmään. Myös guanahatabey on jonkin alkuperäisen nimen espanjalaistunut muoto. 

Guanahatabeyt tunnetaan kolmesta historiallisesta aikalaislähteestä. Kristoffer Kolumbus mainitsee toisella matkallaan alueelle, että hänen lucayanilainen tulkkinsa ei pystynyt kommunikoimaan paikallisen miehen kanssa Cabo San Antonion seudulla, ilmeisesti koska mies puhui jotakin vierasta kieltä. Diego Velázquez mainitsee puolestaan kirjessään Espanjan kuninkaalle vuonna 1514, että Kuuban länsiosassa asuu hyvin alkukantaisia intiaaneja, joilla ei ollut kyliä saatika asumuksia tai viljelmiä. Bartolomé de las Casas mainitsee samaan tapaan alkukantaiset intiaanit, lisäten että he eivät olleet sukua alueen muille intiaaneille ja että he asuivat luolissa. On kuitenkin epäselvää, missä määrin historialliset lähteet ovat luotettavia. Guanahatabeyt hävisivät nopeasti eurooppalaisten saapumisen jälkeen.

## Kulttuuri
Guanahatabeyt olivat metsästäjä-keräilijöitä. He eivät viljelleet maata, eivät tiettävästi käyttäneet keramiikkaa eikä heillä ollut hierarkista yhteisörakennetta. Guanahatabeyiden puhumasta kielestä on eri näkemyksiä. Jotkut tutkijat ovat pitäneet sitä waraon sukukielenä, tainojen puhuman kielen kaltaisena arawakilaisena kielenä tai mayakielten sukukielenä.

## Lähteet
Rekvisitööri

**Rekvisitööri** on elokuva- ja televisiotuotannossa lavastusryhmän jäsen, jonka tehtävä on huolehtia kohtauksissa tarvittavista irtaimista esineistä eli *rekvisiitasta*. Teatterin puolella vastaavia tehtäviä ovat *[[tarpeisto]]nhoitaja* ja *-valmistaja*, joita myös kutsuttiin aiemmin nimellä rekvisitööri (, ).

Elokuvatuotannossa rekvisitööri tekee läheistä yhteistyötä lavastajan kanssa, joka vastaa ohjaajan ja pääkuvaajan kanssa elokuvan visuaalisesta kokonaisilmeestä. Myös elokuvan pukusuunnittelija on tärkeä yhteistyökumppani. Rekvisitööri hankkii kussakin kohtauksessa tarvittavan esineistön lavastajan ja puvustajan antamien taiteellisten ohjeiden mukaan eri lähteistä joko ostamalla, vuokraamalla tai lainaamalla. Hän tekee ennakkotutkimusta esimerkiksi elokuvan tapahtuma-aikaan henkilöhahmojen yhteiskuntaluokassa tyypillisesti käytetyistä esineistä ja esittelee sitten löytämänsä huonekalut ja esineistön lavastajalle. Niin sanottu *käsirekvisiitta* eli käsikirjoituksessa erikseen mainittu esineistö esitellään myös ohjaajalle, koska se on usein olennainen osa tarinankerrontaa.

## Työnjako
Myös lavastaja, kuvauspaikkajärjestäjä ja puvustaja huolehtivat kuvassa tarvittavista esineistä. Lavastajan ja rekvisitöörin työnjako sovitaan usein niin, että kaikki mitä voi yksin kantaa on rekvisiittaa, sitä isommat esineet lavastusta. Järjestäjän vastuulla taas ovat suuret liikkuvat kohteet, kuten kuvissa näkyvät ajoneuvot ja eläimet. Puvustajien ja rekvisitöörin välinen työnjako sovitaan esimerkiksi niin, että rekvisitöörille kuuluvat ne kuvissa näkyvät vaatteet, jotka eivät ole näyttelijöiden päällä, sekä muut laukut paitsi käsilaukut.

## Tehtävät kuvaustilanteessa
Kuvauspaikalla rekvisitööri huolehtii, että jokaisella näyttelijällä on kussakin kohtauksessa käsillä ja kuvan taustalla näkyvillä oikeat esineet. Hän seuraa monitorista ohjaajan ja kuvaajan käyttämiä kuvakokoja ja siirtää kuvasta pois sen mikä ei saa näkyä ja tuo kuviin tarvittavan rekvisiitan. Syömis- ja juomiskohtauksissa rekvisitööri huolehtii myös kohtauksessa tarvittavan ruoan ja juoman valmistamisesta tai hankinnasta. Käytännön apuna tässä voi olla kuvauspaikan muonituksesta huolehtiva catering-palvelu. Alkoholijuomat korvataan yleensä samannäköisillä alkoholittomilla tuotteilla.

Rekvisitööri huolehtii myös mahdollisten tuotesijoittelusopimusten mukaisten tuotteiden tai tuotemerkkien näkymisestä kuvissa.

Klaffivirheiden eli peräkkäisten kuvien välisten epäjohdonmukaisuuksien välttämiseksi rekvisitööri huolehtii, että esineet pysyvät eri kuvissa oikeilla paikoillaan, juomalasit yhtä täynnä yms. Kuvissa näkyvät kellot ja kalenterit on saatava näyttämään tarinan kannalta oikeaa aikaa tai poistettava kuvista. Rekvisitööri huolehtii myös kuvissa näkyvien pintojen, kuten lasien ja peilien puhtaudesta. Kuvausten jälkeen rekvisitööri huolehtii osaltaan kuvauspaikan purusta sekä lainattujen esineiden palautuksesta.

## Lähteet
*
### Viitteet
Robert Ivanov

**Robert Ivanov** (s. 19. syyskuuta 1994 Helsinki) on suomalainen jalkapalloilija. Hän on pelipaikaltaan puolustaja. Hän on pelannut Suomen A-maajoukkueessa vuodesta 2019.

## Ura
### Seurajoukkueet
Kontulasta kotoisin oleva Ivanov aloitti jalkapalloilun FC Konnussa nelivuotiaana ja siirtyi HJK:n junioreihin vuonna 2003. Ivanov pelasi vielä FC Viikinkien B-junioreissa sekä PK-35:n A-junioreissa ennen siirtymistään aikuisten sarjoihin vuonna 2013, jolloin hän edusti Kolmosessa pelannutta FC Myllypuroa. Vuonna 2014 Ivanov pelasi Myllypurossa Kakkosta ja siirtyi seuraavaksi kaudeksi saman sarjatason Viikinkeihin. Vuonna 2016 Ivanov siirtyi Kakkosen FC Honkaan, joka nousi ensin Ykköseen ja syksyllä 2018 Veikkausliigaan. 

Ensimmäisellä liigakaudellaan 2018 Ivanov valittiin Veikkausliigan kuukauden joukkueeseen heinä-ja syyskuussa. Kaudella 2019 hän pelasi yhtä lukuun ottamatta jokaisessa FC Hongan ottelussa täydet 90 minuuttia. Ivanov valittiin myös Veikkausliigan lokakuun joukkueeseen.  

Elokuussa 2020 Ivanov siirtyi Puolan pääsarjassa Ekstraklasassa pelaavaan Warta Poznańiin.

Kesällä 2023 Ivanov allekirjoitti vuoteen 2025 asti ulottuvan sopimuksen Saksan 2. Bundesliigan Eintracht Braunschweigin kanssa ja sopimusta ei sen päätyttyä uusittu. Elokuussa 2025 Ivanov teki sopimuksen kreikkalaisseura Asteras Tripolisin kanssa.

### Maajoukkue
Ivanov ei ole edustanut Suomen nuorisomaajoukkueita. A-maajoukkueessa hän esiintyi ensimmäisen kerran tammikuussa 2019 Ruotsia vastaan pelatussa harjoitusottelussa. Ivanov palasi maajoukkueeseen kahden vuoden tauon jälkeen keväällä 2021 ja hänet valittiin Suomen joukkueeseen myös vuoden 2021 EM-kisoihin.

## Yksityiselämä
Robert Ivanovin isä on venäläinen ja äiti inkerinsuomalainen. Hänen äitinsä Nelli Pakki on entinen käsipalloilija, joka on edustanut Viron maajoukkuetta sekä voittanut SM-kultaa Spartan joukkueessa. 

## Lähteet

## Aiheesta muualla
Borjas Martín

**Borjas Martín González** (s. 28. kesäkuuta 1987 Puerto de Tazacorte La Palma, Espanja), pelaajanimeltä **Borjas Martin**, on espanjalainen jalkapalloilija, joka edustaa Suomen Veikkausliigassa pelaavaa FC Honkaa. Hän on pelipaikaltaan hyökkääjä.

Borjas Martín pelasi uransa ensi vuodet vuoteen 2014 asti Espanjan neljänneksi korkeimmalla sarjatasolla eli Tercera Divisiónissa useissa seuroissa (CD Victoria, CD Mensajero, UD Tijarafe and UD Barbastro). Vuonna 2014 hän siirtyi Espanjan kolmanneksi korkeimmalle sarjatasolle eli Segunda División B:hen seurojen ollessa Atlético Astorga FC, Pontevedra CF, Real Murcia ja CE Sabadell FC. Reilun kolmen Espanjan 3. sarjatason 104 ottelun jälkeen Borjas Martín siirtyi Suomen Veikkausliigaan FC Hongan riveihin.

Borjas Martín siirtyessä elokuussa 2017 Ykkösessä pelanneen espoolaisen FC Hongan riveihin ollen mukana seuran noustessa Veikkausliigaan. Borjas Martín jatkoi FC Hongan riveissä kaudella 2018 Veikkausliigassa tehden 12 maalia. Hän jatkoi FC Hongassa myös seuraavalla kaudella ja teki jälleen 12 maalia, joka oikeutti jaettuun toiseen sijaan maalintekijätilastossa. Lisäksi hän oli saavuttamassa FC Hongalle SM-pronssia.

## Lähteet

## Aiheesta muualla

*Martin Borjas soccerwayn sivustolla
Kuortti

**Kuortti** on kylä Mäntyharjulla entisen Pertunmaan kunnan alueella Etelä-Savon ja Päijät-Hämeen rajaseudulla. Kylä sijaitsee valtatie 5:n varrella noin Mikkelin ja Lahden puolivälissä, 12 kilometriä Pertunmaan keskustasta. 

Kuortissa toimii useita suurehkoja teollisuusyrityksiä, kuten ohutlevykonepaja Pelaser ja muovituotetehdas Plastep.

## Palvelut
Kuortissa on ollut oma kyläkoulu, jossa oli viimeisinä vuosina luokat 1–6. Koulu oli toiminut vuodesta 1899, nykyisellä paikallaan vuodesta 1954. Se oli ollut lakkautusuhan alla jo muutamia vuosia, ja sen toiminta loppuikin   keväällä 2018. Koulurakennuksessa toimii yhä kirjasto, joka on avoinna kerran viikossa. Kuortissa toimii päiväkoti Kuuttila. 

Kuortissa on frisbeegolfrata, kaksi urheilukenttää sekä uimaranta. Talvisin kylästä löytyy myös jääkiekkokaukalo.

## Muuta
Kuortin kylässä toimii vuodesta 1984 aktiivinen kylätoimikunta, joka järjestää erilaisia tapahtumia, kuten Pässi-iltamat tanssilava Kisahallissa Kuortissa. 

Kuortin ABC on myynniltään Suomen suurimpia, ja se on toiminut pilottikohteena monessa omistajansa S-ryhmän kehityshankkeessa. Vuonna 2009 sen liikevaihto oli noin 16 miljoonaa euroa. Huoltamon ja ravintolan lisäksi kiinteistössä toimii apteekki ja muita erikoisliikkeitä. Useat pikavuoroyhteydet niin Helsingin kuin Kuopion suuntaan pysähtyvät ABC:llä. Huoltamokokonaisuus oli 25 vuotta avoinna ympäri vuorokauden, kunnes yöaukiolosta luovuttiin lokakuussa 2025 ammattikuljettajien taukotiloja lukuun ottamatta.

## Katso myös
* Kuortti–Miekansalmi-tie
* Valtatie 5
* Pertunmaa

## Lähteet
* Kuortin koulu 100 vuotta historiikki
* http://www.pertunmaa.fi/
* http://www.pertunmaa.fi/kuntainfo/kylat-2/kuortti/ 
* https://www.s-kanava.fi/uutinen/abc-ketjun-lippulaiva-abc-kuortti-10-vuotta/132295_66560 
* https://peda.net/pertunmaa/kuortinkoulu/%2A%2A%2A%2A%2A%2A%2A2 
### Viitteet

## Aiheesta muualla
* https://frisbeegolfradat.fi/rata/kuortti-discgolfpark/
Pure Comedy

__NOTOC__

**Pure Comedy** on yhdysvaltalaisen indie folk-muusikko Josh Tillmanin kolmas albumi Father John Misty-taiteilijanimellä. Albumin julkaisi Bella Union ja Sub Pop 7. huhtikuuta 2017 ja siltä julkaistiin viisi singleä. Albumi voitti vuoden 2017 Grammy-palkintogaalassa palkinnon parhaasta albumin pakkauksesta ja se oli ehdolla parhaasta vaihtoehtomusiikin albumista.

Tillman sävelsi ja sanoitti suurimman osan albumista vuoden 2015 aikana ja nauhoitti albumin vuonna 2016 studiossa Los Angelesissa. Albumin apulaistuottajana toimi Jonathan Wilson, joka on tuottanut Father John Mistyn aikaisempia albumeita. Tillman ohjasi Grant Jamesin kanssa noin puolen tunnin lyhytfilmin, *Pure Comedy: The Film* joka julkaistiin 24. tammikuuta 2017. Albumin teemoina toimii mm. kuuluisuus, politiikka, vanhentuminen, sosiaalinen media tai ihmisluonto.

## Kappaleet
#
#
#
#
#
#
#
#
#
#
#
#
#

## Arvostelut
Albumi sai hyvin positiivista palautetta kriitikoilta, musiikkikriitikko Anthony Fantano nimitti albumin vuoden 2017 parhaaksi albumiksi videollaan.

* Pitchfork: 7.6/10
* The Guardian: 

## Lähteet
Bengt Hambraeus

**Bengt Hambraeus** (29. tammikuuta 1928 Tukholma – 21. syyskuuta 2000 Apple Hill, Ontario) oli ruotsalais-kanadalainen säveltäjä, urkuri, musiikkitieteilijä ja musiikkipedagogi. Hän sai taiteiden maisterin (1950) ja filosofian tohtorin (1956) arvot Uppsalan yliopistosta, jonka kunniatohtoriksikin hän pääsi vuonna 1992.

Hambraeus opiskeli urkujensoittoa vuosina 1944–1948 Alf Linderin ja musiikkitiedettä 1947–1956 Carl-Allan Mobergin johdolla Uppsalan yliopistossa. Hän sai myös urkujen akustiikan opetusta Ernst Karl Rössleriltä Saksassa vuosina 1949–1952, ja hän oli muiden muassa Olivier Messiaenin opissa Darmstadtissa. Hambraeus liittyi Ruotsin radion palvelukseen vuonna 1957 ja toimi muun muassa tuotantopäällikön tehtävissä vuosina 1968–1972. Vuonna 1972 hän liittyi McGillin yliopiston palvelukseen. Hänelle myönnettiin kuninkaallinen Litteris et Artibus -mitali vuonna 1986. 

Hambraeuksen teoksiin lukeutuvat *Rota*-, *Transit*- ja *Transfiguration*-teosten muodostama kokonaisuus orkesterille, nauhalle ja kamarikokoonpanoille, *Constellations*-sarja uruille, lyömäsoittimille, nauhalle ja ihmisäänille sekä oopperateokset *Sagan* (1980) ja *L-oui dire*.

## Lähteet
Kalifabougou

**Kalifabougou** on maalaiskunta ja sen keskuskylä Koulikoron alueen Katin piirissä Malissa. Se sijaitsee 35 kilometriä Katista luoteeseen. Kunnassa on 11&nbsp;600 ja kylässä 3&nbsp;300 asukasta (vuonna 2009).

Kalifabougoun kunnan pinta-ala on 241,29 neliökilometriä. Se rajoittuu pohjoisessa ja lännessä Katin piirin Diédougoun, idässä Yélékébougoun ja Kambilan ja etelässä Diagon ja Dio-Garen kuntiin. Maisemaa leimaavat tasangot ja ylängöt. Pysyviä vesistöjä ei ole.

Kuntaan kuuluu 12 kylää. Asukkaat ovat etupäässä bambaroita. Lisäksi on fulbeja ja sonikeja. Vallitseva uskonto on islam, mutta kunnassa on myös katolisia ja animisteja.

Kalifabougoun kautta kulkee Katin ja Faladién välinen paikallistie. Seudun pääelinkeino on maanviljely. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa, kenafia, maapähkinää ja vihanneksia. Muita elinkeinoja ovat karjanhoito ja metsien hyödyntäminen.

## Lähteet
Székelymaa

**Szėkelymaa** [] (,  tai *Secuime* , ) on historiallinen ja etninen alue Etelä-Karpaateilla Romanian Transilvaniassa. Székelymaassa asuu pääasiassa romanialaisia ja unkarilaisia. Sen kulttuurillinen keskus ja suurin asutuskeskus on Târgu Mureș.

Szekélymaa on saanut nimensä unkarilaisten alaryhmästä székely-nimisestä kansanryhmästä. Székely-unkarilaisia asuu jonkin verran muuallakin, kuten Serbian Vojvodinassa, mutta tärkein ja tunnetuin székely-keskittymä sijaitsee Itä-Karpaattien laaksoissa ja vuorimailla.

Alun perin Székelymaa-nimeä käytettiin Transilvanian autonomisista székely-alueista. Autonomisilla székely-alueilla oli oma hallinnollinen järjestelmänsä, joka säilyi keskiajalta 1870-luvulle. Transilvanian ja eräiden muiden silloisen Unkarin alueiden mukana Székelymaa liitettiin vuonna 1920 Romaniaan.

Osa Székelymaasta oli autonominen Romanian osa nimellä Unkarilaisten autonominen alue (, ) 1952–1960 ja Mureşin unkarilaisten autonominen alue (, ) 1960–1968. Nykyisin itsehallintoa Székelymaassa ajaa liike Szėkelyn kansallinen neuvosto.

## Lähteet

## Aiheesta muualla